als_Latn dik_Latn sag_Latn
Zinedine Zidane u shfaq përpara mediave pas fitores 4-1 ndaj Sevillas në Santiago Bernabeu. Tekniku Francez potencoi që është i kënaqur me lojtarët e tij, pavarësisht një pjese të parë ku ekipi vuajti pafundësisht.
James, një lamtumirë?: ”Po mendojmë për 3 ndeshjet e mbetura, është fundi i sezonit. Nuk dua të bisedoj për asgjë tjetër. James është akoma këtu me ne dhe ka akoma për t’u luajtur deri në fund të sezonit.”
Nacho: ”Jam i lumtur me atë që bëri Nacho. Është normale nga ndonjë mesfushorë apo sulmues, por jo edhe për një mbrojtës, kështu që jam shumë i lumtur për të.”
Tifozët: ”Tifozët ishin spektakolar. Ata janë gjithmonë prapa ekipit dhe jemi shumë të lumtur për mbështetjen dhe ndihmën e tyre.”
Keylor: ”Keylor është fundamental për këtë skuadër.”
Forma e ekipit: ”Ne futemi në këtë fazë finale të sezonit në një formë të mirë fizike. Ka akoma dy ndeshje të komplikuara. Nuk e dimë se çfarë mund të ndodhë në fund por ne jemi gati të japim maksimumin.”
Ndeshja në Vigo: ”Do të vazhdojmë me idenë tonë edhe në Vigo poashtu. Të gjithë janë të kyçur dhe ne e dimë se çfarë ndeshje është kjo. Ne duhet të vazhdojmë të bëjmë atë që kemi bërë. Le të tentojmë të vazhdojmë me këtë mënyrë. Kjo skuadër ka shumë resurse. Ne besojmë tek La Liga.”
als_Latn als_Latn als_Latn als_Latn als_Latn als_Latn als_Latn